text: Mand overfaldet i Horsens
  21 april 2012 kl. 07.04
  Natten til lørdag blev en mand overfaldet på Mælketorvet i Horsens.
  Ifølge vagthavende ved Sydøstjyllands Politi var det to 22-årige mænd fra hhv. København og Horsens, der helt umotiveret overfaldt en mand klokken 04:24 på Mælketorvet i Horsens. 
  De to mænd hang ud på Mælketorvet og tog ifølge vidner kontakt til en forbipassende mand uden grund. Først gik den ene mand hen til den 26-årige forbipassende og prøvede at lægge ham ned på jorden. Det lykkedes ikke, men som kom hans kammerat til hjælp, hvorefter de fik lagt den 26-årige ned og slog og sparkede ham på kroppen og i hovedet. 
  Manden blev efterfølgende kørt på skadestuen til obervation for hjernerystelse, men blev udskrevet efter en time. 
  De to gerningsmænd er kendt af politiet og bliver lørdag kl. 12 fremstillet i grundlovsforhør.
  